Foreningen
Store Røttinge Bylaug
____________________________________________________________________________________

Referat fra ordinær generalforsamling 08.05.2022


Mødetid og sted
Mødet blev afholdt den 8. maj 2022, kl. 10.00 
hos Marie og Thomas, Store Røttingevej 22, 4733 Tappernøje.

Deltagere 
Der var i alt 12 fremmødte samt virtuelt Jan Wold.

Valg af referent
Line blev valgt som referent.

1. Valg af dirigent
Bent blev valgt til dirigent.

2. Formandens beretning
Formandens beretning (Formandens Årsrapport for 2021, dateret 06.05.22) blev oplæst af formanden Jan Wold. Beretningen omhandlede foreningens arbejde siden den ordinære generalforsamling 1. marts 2020. 
Beretningen vedhæftes nærværende referat, og kan læses på bylaugets hjemmeside, som nu varetages af Jesper Nielsen, Store Røttingevej 7A. 

Til beretningen var der ingen bemærkninger eller kommentarer, og formandens beretning blev godkendt af forsamlingen.

3. Fremlæggelse og godkendelse af regnskab
Marie gennemgik det uddelte Årsregnskab for 2021. 

Saldoen er pr. 31.12.2021 kr. 6.087,44. Der er således et pænt overskud.

Der var ingen særlige bemærkninger, og regnskabet blev herefter godkendt og lægges på hjemmesiden.

4. Indkomne forslag og synspunkter
Der var ingen indkomne forslag.

5. Valg af bestyrelsesmedlemmer
Hele bestyrelsen var på valg, og alle modtog genvalg. 
Der var ikke andre kandidater, ingen stemte imod, og hele bestyrelsen blev således genvalgt.
Jan Wold ønsker at blive afløst som formand. Dette spørgsmål tages op i forbindelse med næste ordinære generalforsamling 2023.

Konstituering som hidtil:
Formand	Jan Wold, Muldbjergvej 2, 4733 Tappernøje
Kasserer	Marie Hald Barenholdt, Store Røttingevej 22, 4733 Tappernøje	
Sekretær	Gunnar Stobbe, Store Røttingevej 5, 4733 Tappernøje	

6. Fastsættelse af medlemskontingent
Det blev besluttet, at vi fortsætter som hidtil med et medlemskontingent på 0 kr. om året.

7. Eventuelt (uden bindende beslutninger)
      Under dette dagsordenspunkt drøftedes følgende punkter/forslag: 

a. Flemmings lade:
Hans Erik ville høre, om nogen vidste, hvad der skal ske med Flemmings lade, som er en del af ejendommen Store Røttingevej 16. Bylauget har deponeret en del borde, stole, telte mv. i laden, ligesom vi har benyttet den til at afholde fester og andre arrangementer.
Ejendommen med tilhørende lade er nu sat til salg, men det vides ikke, hvilke planer, ejeren har med laden.
Gunnar ville vide, om Bylauget evt. kunne være interesseret i at overtage laden, hvis det kunne ske på yderst favorable vilkår. Spørgsmålet fik en lidt blandet modtagelse, men det aftaltes, at Gunnar kontakter (helt uforpligtende) ejeren (Bjarke Børsting) for at høre nærmere.

b. Adresseliste:
Der er brug for en oprydning i den nuværende adresseliste for Store Røttinges beboere.
Lone påtager sig den opgave at indsamle gamle og nye adresser, telefonnumre og mailadresser med henblik på en opdatering af adresselisten.
Adresselisten skal ikke ligge på hjemmesiden, men uddeles i hele byen som papirudgave.
Det er frivilligt, om man vil have sit navn mv. stående på listen.
Marie vil påtage sig den fremtidige ajourføring.

c. Fælles arrangementer:
23. juni, kl. 21.30	Skt Hansbål hos Line og Gunnar, Store Røttingevej 5.
6. august, kl. 17.00		Høstfest. Enten i Flemmings lade eller på græsplænen hos Ejnar og Ellis, Store Røttingevej 18. Festudvalg: Birgit, Tracy og Marie samt evt. flere.
11. december, kl. 14.00		Adventshygge hos Bent og Birgit, Muldbjergvej 4
Ingen fast dato		Evt. loppemarked i byen. Et udvalg med Marie i spidsen arbejder med sagen. Vi (Marie) spørger Christine og Joy, om de vil være med i arbejdet. 
d. Fest-pengekasse:
Bent har i mange år bestyret fest-pengekassen og salg af drikkevarer i forbindelse med fællesarrangementer i byen. Men Bent vil nu gerne give stafetten videre. Vi satser på at finde en afløser i løbet af sommeren.

